اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ…… فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ
فرمان الله دالم أية 36 سورة الحج :
وَالْبُدْنَ جَعَلْنَاهَا لَكُم مِّن شَعَائِرِ اللَّـهِ لَكُمْ فِيهَا خَيْرٌ ۖ فَاذْكُرُوا اسْمَ اللَّـهِ عَلَيْهَا صَوَافَّ ۖ فَإِذَا وَجَبَتْ جُنُوبُهَا فَكُلُوا مِنْهَا وَأَطْعِمُوا الْقَانِعَ وَالْمُعْتَرَّ ۚ كَذَٰلِكَ سَخَّرْنَاهَا لَكُمْ لَعَلَّكُمْ تَشْكُرُونَ ﴿٣٦﴾
مقصودڽ : دان كامي جاديكن اونتا ﴿يڠ دهديهكن كڤد فقير مسكين مكة ايت﴾ سباهاڬين دري شِعار أڬام الله اونتوق كامو; ڤد مڽمبليه اونتا يڠ ترسبوت اد كبأيقكن باڬي كامو; اوليه ايت سبوتله نام الله ﴿سماس مڽمبليهڽ﴾ كتيك اي برديري د اتس تيڬ كاكيڽ مك اڤابيلا اي تومبڠ ﴿سرتا ڤوتوس ڽاواڽ﴾، ماكنله سباهاڬين درڤدڽ، دان بريله ﴿بهاڬين يڠ لاين﴾ كڤد اورڠ-اورڠ يڠ تيدق ممينتا دان يڠ ممينتا. دمكينله كامي مودهكنڽ اونتوق كامو ﴿مڽمبليهڽ﴾ سوڤاي كامو برشكور.
سلامت مڽمبوت عيدالاضحى داوچڤكن كڤد سلوروه قوم مسلمين دان مسلمات. كشكوران يڠ تيدق ترهيڠڬ كيت ڤنجتكن كحضرة الله اتس نعمة هاري راي حاج اتاو قربان اين. سمڤنا برادا ڤد هاري راي حاج اين ماريله كيت سام-سام مندعاءكن سموڬ ڤارا جماعة حاج دري سلوروه دنيا يڠ سداڠ مڠرجكن عبادة حاج د مكة دبريكن كصيحاتن دان كسلامتن دان يڠ ڤاليڠ بسر دأنوڬرهكن دڠن حاج مبرور يڠ تياد بالسن كچوالي شرڬ. سمڤنا براداڽ كيت ڤد هاري راي قربان اين سهيڠڬ بيراخيرڽ هاري تشريق ايأيت 13 ذوالحجة ننتي مك باڬي كيت يڠ بركممڤوان دسارنكن اونتوق ملاكوكن عبادة قربان. انتارا توجوان بسر عبادة قربان اياله مندكتكن ديري كيت كڤد الله دڠن منظاهيركن راس شكور اتس نعمة يڠ دتريما. شكور اداله صفة اورڠ برايمان، سبب داتڠڽ رضا الله، مڽلامت سسأورڠ دري عذاب الله، برتمبهڽ نعمة يڠ لأين دان دجنجيكن الله اونتوق منداڤت ڬنجارن د دنيا دان اخيرة
انتارا تندا همبا الله يڠ برشكور اياله : [1] هاتيڽ يقين سمواڽ ميلك الله د مان كتيك دبري رزقي يڠ لبيه تيدق اكن ممبواتڽ سومبوڠ. بڬيتو جوڬ كتيك رزقي يڠ سديكيت، دي تيدق مروڠوت. كتيك مليهت كلبيهن اورڠ لأين، تيدق ايري هاتي. [2] ليدهڽ سلالو باسه دڠن لفظ شكور دان ذكرالله. [3] برتريما كاسيه كڤد مأنسي يڠ منجادي ڤرانتارا سمڤايڽ نعمة الله كڤد كيت سباڬايمان يڠ دأجر اوليه نبي صلى الله عليه وسلم دالم باڽق حديث انتاراڽ:
مَنْ صَنَعَ إِلَيْكُمْ مَعْرُوفًا فَكَافِئُوهُ، فَإِنْ لَمْ تَجِدُوا مَا تُكَافِئُونَهُ فَادْعُوا لَهُ حَتَّى تَرَوْا أَنَّكُمْ قَدْ كَافَأْتُمُوهُ- رواه أبو دأود
مقصودڽ : سسياڤا يڠ تله بربوات سواتو كبأيقكن ڤدمو، مك بالسله دڠن يڠ سروڤا. جيك اڠكاو تيدق بيسا ممبالسڽ دڠن يڠ سروڤا مك دعاءكنڽ هيڠڬ اڠكاو مڠيرا دعاءمو ترسبوت ممڤو ممبالس دڠن سروڤا اتس كبأيقكنڽ
[4] ڬوناكن نعمة أونتوق دكت كڤد الله سڤرتي مات دڤاكاي اونتوق مليهت القرءان، ليده دڤاكاي اونتوق برذكر، بڬيتو جوڬ دڠن واڠ يڠ أدا دڬونا اونتوق برصدقة ترماسوق منونايكن عبادة قربان
[5]مڽمڤايكن نعمة كڤد اورڠ لأين اڬر اورڠ ايت جادي دكت كڤد الله. سالوركن نعمة يڠ تله الله كورنياكن كڤد اورڠ لأين سوڤاي اورڠ تسبوت منيرو كبأيقكن يڠ تله كيت لاكوكن سهيڠڬ نعمة الله داڤت دراسأي سموا.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم سوره البقرة ايات 124 :
وَإِذِ ابْتَلَىٰ إِبْرَاهِيمَ رَبُّهُ بِكَلِمَاتٍ فَأَتَمَّهُنَّ ۖ قَالَ إِنِّي جَاعِلُكَ لِلنَّاسِ إِمَامًا ۖ قَالَ وَمِن ذُرِّيَّتِي ۖ قَالَ لَا يَنَالُ عَهْدِي الظَّالِمِينَ ﴿١٢٤﴾
مقصودڽ : دان ﴿ايڠتله﴾، كتيك نبي إبراهيم داوجي اوليه توهنڽ دڠن ببراڤ كلمة ﴿سوروهن دان لارڠن﴾، مك نبي إبراهيم ڤون مڽمڤورناكنڽ. ﴿ستله ايت﴾ الله برفرمان: “سسوڠڬوهڽ اكو ملنتيقمو منجادي امام ﴿ڤميمڤين ايكوتن﴾ باڬي اومة مأنسي”. نبي إبراهيم ڤون مموهون دڠن بركات: “﴿يا توهنكو!﴾ جاديكنله جوڬ ﴿اڤله جوا كيراڽ﴾ دري كتوروننكو ﴿ڤميمڤين-ڤميمڤين ايكوتن﴾”. الله برفرمان: “﴿ڤرموهوننمو دتريما، تتاڤي﴾ جنجيكو اين تيدق اكن دداڤتي اوليه اورڠ-اورڠ يڠ ظاليم.
دعوة نبي إبراهيم بوكن ستاكت اونتوق مڠوبه اينديۏيدو درڤد مڽمبه برهالا كڤد الله سباليقڽ دعوة يڠ لواس هيڠڬ مليبتكن ڤروبهن ڤوليتيق نڬارا درڤد شِرِك كڤد الله كڤد منتوحيدكن الله. جك كڤيمڤينن دالم سبواه كلوارڬ ماهو ڤون مشاركة بوليه منچورق چارا براڬام اڤاته لاڬي مليبتكن كڤيمڤينن نڬارا. كجايأن كڤيمڤينن اسلام اڤابيلا منڤتي چيري-چيري ترسبوت إيأيت : [1] القرءان سباڬاي ڤميمڤين [2] مميليقكي صفة يڠ اوڠڬول دان تربأيك سباڬاي خليفة د اتس موك بومي اين ايأيت ايمان دان تقوى [3] منونايكن أمانة دان توڬس دڠن سمڤورنا ايأيت ملقساناكن كعاديلن، ممباڠونكن عالم، منونايكن شرعية اسلامية، منجالنكن أمر معروف دان نهي موڠكر دان سباڬايڽ. [4] برڤندوكن ڤرينسيڤ كڤيمڤينن دان ڤڠوروسن يڠ هيبت ملالوءي اورڬانيساسي يڠ منتڤ. انتاراڽ اياله ڤرينسيڤ كدولتن شرعية اسلامية ايأيت اوندڠ-اوندڠ ترتيڠڬي دالم نڬارا اياله اوندڠ اسلام يڠ برسومبر كڤد 2 رجوعكن اوتام ايأيت القرءان دان السنة. ڤرينسيڤ كعاديلن سسام رعية دڠن منجامين حق-حق رعية دالم سموا بيدڠ كهيدوڤن، تيدق مڽكت كبيباسن، تيدق مليندوڠي kroni يڠ ملڠڬر ڤراتورن. ڤرينسيڤ ڤرسامأن دڠن منجامين حق يڠ سام د انتارا ورڬنڬارا يڠ براڬام اسلام دالم سموا اسڤيق كهيدوڤن تنڤا مڠيرا كتورونن، بڠسا دان بهاس. بڬيتو جوڬ دڠن بوكن مسلم كچوالي دالم جاوتن كڤيمڤينن ترتيڠڬي نڬارا. اين برارتي ڤنتدبيران اسلام منولق عمالن ڤيليه كاسيه دالم ڤرجاوتن، ڤيليه بولو دالم ڤرلنتيقكن kroni. ڤرينسيڤ شُوْرَى برمقصود كواجيڤن ملاكوكن مشوارت دان ڤربينچاڠن باڬي منداڤتكن كڤوتوسن دان ڤنداڠن يڠ تربأيك سچارا برسام د كالڠن ڤارا ڤميمڤين اتاو اڠڬوتا مشوارت دان ڤاكر-ڤاكر يڠ دلنتيق. اوليه ايت سسواتو كڤوتوسن دالم ڤنتدبيران تيدق هاروس دبوات اوليه سسأورڠ اينديۏيدو سهاج، سباڬايمان تيدق بوليه ڤنداڠن ساتو اينديۏيدو دڤقسا اونتوق دتريما اتاو دلقسانكن اوليه اورڠ لأين تنڤا كڤوتوسن برسام [5] مڠڬوناكن سيستم دان اوندڠ-اوندڠ يڠ برصفة كتوهانن د مان سيستم ڤوليتيق اسلام دان ڤرونداڠن اسلام بيلا دڬوناكن، اي ممبريكن كقواتن كڤد نڬارا دان رعية كران عنصور-عنصور ڤڽليويڠن سڤرتي رشوة، ڤچه أمانة، ڤنيڤوان، ڤڠخيانتن، كظاليمن لبيه تركاول. [6] كڤاتوهن رعية يڠ تيڠڬي كڤد سيستم ڤوليتيق اسلام دان كڤيمڤيننڽ د مان كرجاسام دان دوكوڠن درڤد رعية اكن منجاديكن نڬارا كوكوه دان ستابيل. [7] منمڤوه اوجين دان چابرن دڠن چكال دان صبر د مان القرءان مماڤركن باڬايمانا كجايأن يڠ دڤراوليهي اوليه ڤارا نبي دان رسول يڠ مروڤاكن كڤيمڤينن اومة اداله ملالوءي ڤروسيس چابرن دان اوجين يڠ ساڠت برت. حاصيل درڤد كصبران يڠ امت تيڠڬي، مك الله مڠانوڬرهكن كمناڠن دان كجايأن [8] ممڤوڽأي ڤڽوكوڠ اتاو ڤندوكوڠ يڠ ستيا يڠ منجادي ساتو شرط ڤنتيڠ كڤد كجايأن كڤيمڤينن كران ڬولوڠن اينيله منجادي تراس اوتام كڤد ڤروڬريم يڠ دأتور دان منجاياكنڽ دڠن بأيك د مان مريك اكن برسديا مڠهاروڠي سڬالا چابرن يڠ برلاكو [9] منولق كڤيمڤينن يڠ ظاليم، ممڤرسنداكن اسلام كران اي مڠونداڠ كموركأن الله
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله تعالى دالم أية 71 سورة التوبة :
وَالْمُؤْمِنُونَ وَالْمُؤْمِنَاتُ بَعْضُهُمْ أَوْلِيَاءُ بَعْضٍ يَأْمُرُونَ بِالْمَعْرُوفِ وَيَنْهَوْنَ عَنِ الْمُنكَرِ وَيُقِيمُونَ الصَّلَاةَ وَيُؤْتُونَ الزَّكَاةَ وَيُطِيعُونَ اللَّهَ وَرَسُولَهُ أُولَٰئِكَ سَيَرْحَمُهُمُ اللَّهُ إِنَّ اللَّهَ عَزِيزٌ حَكِيمٌ
مقصودڽ : دان اورڠ-اورڠ يڠ برايمان، للاكي دان ڤرمڤوان، سباهاڬينڽ منجادي ڤنولوڠ باڬي سباهاڬين يڠ لاين; مريك برجواڠ منڬقكن يڠ معروف ﴿شريعة﴾ دان منچڬه كموڠكرن; دان مريك منديريكن سمبهيڠ دان ممبري زكاة، سرتا طاعة كڤد الله دان رسول-ڽ. مريك ايت اكن دبري رحمة اوليه الله; سسوڠڬوهڽ الله مها كواس، لاڬي مها بيجقسان
د سباليق كجايأن نبي إبراهيم دالم مڠوبه مأنسي يڠ مڽمبه برهالا دان مرونتوه كراجأن ظاليم مك د بلاكڠڽ اد ڤڠوربانن استري دان انقڽ. اين مڠاجر كيت سموا اڬر برسوڠڬوه ملاهيركن كلوارڬ يڠ منجادي ڤندوكوڠ ڤرجواڠن اسلام انتاراڽ منجاديكن رومهتڠڬ كيت سباڬاي “رومهكو شرڬكو“ دڠن ممنوهي چيري-چيريڽ ايايت :
[1] منديريكن رومهتڠڬ اتس داسر تقوى دان كسينمبوڠن ڤرجواڠن سرتا دعوة اسلامية. جاڠن بينا اتس كڤنتيڠن لأين سڤرتي هرتا، ڤڠاروه، روڤا ڤارس، نفسو شهوات دان كدودوقكن دنيوي.
[2] مڠهياسي رومهتڠڬ دڠن بيئة اتاو ڤرسكيتارن اسلامية. جاڠن إذنكن معصية دان موڠكر برسارڠ دالم رومهتڠڬ يڠ دبينا.
[3] مڠيسي رومهتڠڬ دڠن ڤڠيسين روحاني، ڤميكيرن دان شَخْصِيَّة اتاو اخلاق برتراسكن اسلام يڠ شُمُوْل. جاڠن جاديكن رومهتڠڬ سڤرتي قبور يڠ سوڽي تنڤا اكتيۏيتي عمل اسلامي.
[4] رومهتڠڬ سباڬاي مركز دعوة يڠ مرنچانا oreantasi دان ڬرق كرجا ملالوءي ڤربينچاڠن دان ڤڠليبتن برسام سإيسي كلوارڬ د ارينا دعوة سكاليڬوس مڠكاديركن انق-انق سوڤاي منجادي ڤجوڠ. جاڠن بنركن سأورڠ ڤون اڠڬوتا كلوارڬ مميسه ديري دري سواسان ڤرجواڠن.
[5] موجودكن بوديا نصيحة مناصيحة دان ساليڠ ممهمي دالم مندڤني اڤ جوا situasi رومهتڠڬ. جاڠن ترلالو emosi هيڠڬ مڠڬوناكن ككراسن سڤرتي مموكول استري دان مڠهرديق مڠڬوناكن بهاس يڠ كاسر دان كست.
[6] ملقساناكن تڠڬوڠجواب دان منونايكن حق ايسي كلوارڬ سمأدا سوامي، استري دان أنق. جاڠن ابايكن تڠڬوڠجواب سڤرتي نفقة ظاهر دان باطين، حق منداڤت ڤرهاتين، كاسيه سايڠ دان ڤرليندوڠن.
[7] مناڠني ڤرمسئلهن رومهتڠڬ يڠ ملندا سچارا ماتڠ دان حرموني. جاڠن بوات كڤوتوسن تربورو-بورو دان emosiسڤرتي چڤت منجاتوهكن طلاق اتاو سوك ممينتا چراي.
[8] مڠهيندري 1001 عناصير negatif سڤرتي بوروق سڠك، فتنة دان سباڬايڽ.
[9] جاڠن إذنكن عناصير يڠ مروسقكن كداماين رومهتڠڬ سڤرتي هيلڠ كڤرچايأن كڤد ڤاسڠن اڤاته لاڬي مڽيبركن مسئلة رومهتڠڬ دالم whatsap، facebook يڠ ممبوروقكن لاڬي مسئلة
[10] ڤڠوروسن ايكونومي يڠ ستابيل دان kreatif منمبه سومبر كواڠن اونتوق كلوارڬ دان دعوة اسلام. جاڠن مالس برديكاري اونتوق منچاري رزقي، مالس برفيكير اونتوق مرنچڠ كبهاڬيأن ماس دڤن كلوارڬ.
[11] مليبتكن ديري دڠن اكتيۏيتي برجماعة دان اكتيۏيتي برمشاركة. جاڠن جادي كرا سومبڠ تنڤا ڤڠليبتن aktif دالم مجليس علمو دان ڤروڬريم مشاركة
مسلمين/مسلمات يڠ دبركتي الله سبحانه وتعالى،
فرمان الله دالم سورة هود اية 76-77 :
يَا إِبْرَاهِيمُ أَعْرِضْ عَنْ هَـٰذَا ۖ إِنَّهُ قَدْ جَاءَ أَمْرُ رَبِّكَ ۖ وَإِنَّهُمْ آتِيهِمْ عَذَابٌ غَيْرُ مَرْدُودٍ ﴿٧٦﴾ وَلَمَّا جَاءَتْ رُسُلُنَا لُوطًا سِيءَ بِهِمْ وَضَاقَ بِهِمْ ذَرْعًا وَقَالَ هَـٰذَا يَوْمٌ عَصِيبٌ ﴿٧٧﴾
مقصودڽ : ﴿ملائكة-ملائكة ايت بركات﴾: “واهاي إبراهيم! جاڠنله دهيراوكن حال اين. سسوڠڬوهڽ تله داتڠ ڤرينته توهنمو ﴿مڠحكوم مريك﴾، دان سسوڠڬوهڽ مريك اكن دداتڠي عذاب يڠ تيدق اكن داڤت دتولق ﴿اوليه بنتاهن اتاو دعاء ڤرموهونن﴾”. دان اڤابيلا داتڠ اوتوسن-اوتوسن كامي كڤد نبي لوط، دي مراسا دوكچيتا دڠن كداتاڠن مريك، دان مراسا تيدق تردايا اونتوق مڠاول مريك ﴿دري ڬڠڬوان قومڽ﴾، سمبيل بركات: “اين اداله هاري يڠ امت منچمسكن”.
كتيك مڽوروتي قصة نبي إبراهيم جوڬ مك كيت داڤتي بڬيندا ڤرنه بروسها اڬر اومة نبي لوط يڠ ترليبت دڠن عمالن سوڠسڠ دسلامتكن اوليه الله تتاڤي عقيبة ڤڽاكيت اين سوده ممباره دان سوكر داوباتي لاڬي سهيڠڬ ڬولوڠن ايت دهنچوركن دڠن دهشت سكالي. بڬيتوله بيلا كيت مليهت ڬولوڠن يڠ ممڤرجواڠكن حق اونتوق مڠحلالكن LGBT دالم نڬارا مك سڤاستيڽ كيت يڠ برايمان اكن مننتڠڽ. كيت بڬيتو بيمبڠ بيلا كاجين كمنترين كصيحاتن منونجوقكن 50 ڤراتوس درڤد كيس بارو Hiv يڠ دريكودكن ڤد 2017 اداله برڤونچا دري اكتيۏيتي LGBT دان زنا إيأيت 14 كالي ڬندا لبيه تيڠڬي بربنديڠ اينديۏيدو امبيل داده ملالوءي سونتيقكن. منيڠكت دڠن مندادق ستياڤ تاهون درڤد هاڽ 63 كيس ڤد تاهون 2000 كڤد 1،697 كيس ڤد تاهون 2017 تراوتما منتري اڬام مڽبوت بهاوا 80 ڤراتوس درڤد ڬولوڠن LGBT ترليبت دالم industri seks. حق LGBT اياله منداڤت راوتن بوكن مڽيبار لواس ڤڽاكيت مربهاي ايت. ڤرلو ڬنديڠن برمولاڽ كراجأن، اڬينسي كصيحhتن، اينستيتوسي اڬام، ڤاكر psiokologi دالم مڠوباتي ڤڽاكيت LGBT يڠ بهاي اين. جيك مسئلة داده اداڽ ڤوست راوتن خصوص مك ڤڽاكيت LGBT جوڬ ڤرلو اد ڤوست راوتن دالم مراواتڽ. ڤرلو جوڬ سكت ڤڽاكيت LGBT اين ملالوءي تيندقن اوندڠ-اوندڠ د مان سيكڤ ترلالو برلمبوت مڽببكن اي سماكين مريبق
بيلا السن حق اساسي مأنسي مك ڤڽاكيت LGBT مينتا داعتراف. ڤڽاكيت يڠ برچڠڬه دڠن اڬام دان اخلاق نورمل تيدق لايق اونتوق منداڤت ڤڠإعترافن. سباليقڽ كيت مندسق اڬر كراجأن لبيه برسوڠڬوه دالم ممبنركن ڤكرجا وانيتا تراوتما دالم شريكة ڤنربڠن، ڤرهوتيلن دان لأينڽ اونتوق منداڤت حق اونتوق منوتوڤ عورة. لارڠن توتوڤ عورة بوكن سهاج مڽكت حق اڬام ماله حق اساسي مأنسي يڠ دلأوڠكن. مڠاڤ بيلا مليبتكن ڤركار يڠ برجڠڬه دڠن اڬام سڤرت LGBT مك إي دتوده مڽكت حق أساسي مأنسي سداڠكن بيلا أورڠ إسلام إيڠين ملقسانا توتنتوتن أڬام سڤرت توتوڤ عورة كتيك بكرج مك إيت تيدق دكاتاكن مڽكت حق أساسي مأنسي ؟. اسلامله نسچاي كيت مليا دنيا اخيرة.
لَعَنَ رَسُولُ اللَّهِ صَلَّى اللَّهُ عَلَيْهِ وَسَلَّمَ الْمُتَشَبِّهِينَ مِنْ الرِّجَالِ بِالنِّسَاءِ وَالْمُتَشَبِّهَاتِ مِنْ النِّسَاءِ بِالرِّجَالِ – رواه البخاري
مقصودڽ : رسول الله صَلَّى اللَّهُ عَلَيْهِ وَسَلَّمَ ملعنة للاكي يڠ مڽروڤأي وانيتا دان وانيتا يڠ مڽروڤأي للاكي.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
خطبة كدوا
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ…….فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ ….
فرمان الله تعالى دالم أية 34 سورة النمل :
قَالَتْ إِنَّ الْمُلُوكَ إِذَا دَخَلُوا قَرْيَةً أَفْسَدُوهَا وَجَعَلُوا أَعِزَّةَ أَهْلِهَا أَذِلَّةً ۖ وَكَذَٰلِكَ يَفْعَلُونَ
مقصودڽ : راتو بلقيس بركات: “سسوڠڬوهڽ راج-راج، اڤابيلا ماسوق كسبواه نڬري، مريك مروسقكنڽ، دان مريك منجاديكن ڤندودوقڽ يڠ مليا كڤد هينا-دينا; دان دمكين ايتوله مريك اكن لاكوكن
مسلمين/مسلمات يڠ دبركتي الله سبحانه وتعالى،
تاهون اين كيت مڽمبوت هاري راي قربان كتيك كهاڠتن نڬارا مڽمبوت كمرديكأن كالي ك-61. سسبواه نڬارا بوليه دكاتاكن مرديك سچارا حقيقي اڤابيلا كمرديكأن ترسبوت ترجادي سچارا مڽلوروه دالم ستياڤ سڬي. كمرديكأن ترسبوت بوكن هاڽ دالم konteks نڬارا سمات-مات تتاڤي جوڬ individu دان مشاركة يڠ منجادي ڤڠيسي سبواه نڬارا. اومة إسلام مستي ميقيني كبڠكيتن سمولا اسلام، تتاڤي بوكن دڠن منوڠڬو كمناڠن ڤرچوما، سباليقڽ برجواڠ برسام جماعة مڠڬوناكن سڬالا كبيجقسنأن دان كلبيهن ڤد ديري. جاڠن ڤوتوس اسا دان لمه سماڠت سأوله-اوله تياد هارڤن لاڬي اونتوق اورڠ اسلام، سداڠكن اڬام اين دجاڬ دان دڤليهارا الله . ستياڤ ڤجوڠ واجب منجادي همبا الله دان بوكنڽ ممڤرهمباكن الله دڠن دودوق سهاج مراتيب د رومه، منوڠڬو الله منڠكن اسلام تنڤا سبارڠ اوسها. اسلام تيدق بوليه دجوال بلي اتاو دسمبوڽيكن د مان اومة تتڤ برتڠڬوڠجواب منڬقكنڽ، مڽمبوڠ ڤرجواڠن ڤارا نبي دان رسول سچارا برجماعة والاوڤون تيدق دڤرستوجوي قوم مشركين. والاو ڤون اخلاق اومة كيني تيدق سام دڠن ڤارا نبي دان رسول اتاو خلفاء الراشدين دان ڤارا امام مذهب يڠ هيبت، تتاڤي اسلام دڤليهارا سچارا جماعة. كلبيهن يڠ اد ڤد ديري ماسيڠ-ماسيڠ، دچمڤوركن منجادي ساتو كقواتن مڠڬنتي كقواتن نبي دان رسول، كقواتن امام يڠ هيبت د زمان دهولو. اين چارا ممليهارا اسلام. سلاڬي كيت تق ماتي، تونايكن كواجيڤن اين. عبادة حاج د مكة سباڬاي بوقتي كهيبتن اسلام د مان اي دلقسانكن مسلم دري سلوروه دنيا، ترماسوق دري نڬارا يڠ كراجأن اسلام ڤرنه دجاتوهكن سڤرتي Sepanyol، Soviet دان چينا. كتيك مڽوروتي اڬيندا مڠهاڤوسكن اسلام د آسيا تڠه د مان اومة اسلام دبلاسه هابيس-هابيسن، مسجد دتوكر منجادي ڤڠڬوڠ وايڠ دان كندڠ بابي، مانكالا اورڠ مودا تيدق دبنركن صلاة د مسجد كران دتعلوق komunis. تيبا-تيبا komunis يڠ هنچور ليبور، اسلام بڠكيت سمولا. والاوڤون كواس بسر دنيا، الله بوليه جاتوهكن بيلا-بيلا ماس سهاج. فرسي، روم، كراجأن nazi Jerman، جڤون، British ڤرنه جادي كواس بسر دنيا. Soviet Union هنچور ليبور. ترماسوق اميريكا، سداڠ مرودوم. هاري اين كيت مڽقسيكن اومة اسلام يڠ برجملة سوده سمڤأي 1.5 bilion اتاوڤون لبيه لاڬي. ڤلباڬاي بڠسا دري سلوروه ڤلوسوق دنيا. مريك مڠهنتر واكيل د مكة المكرة. كيت مڽقسيكن باڬايمانا چهاي اڬام اسلام تق بوليه دڤادمكن سكالي-كالي. والاوڤون نڬارا اومة اسلام دهنچور لبوركن، دجاتوهكن خلافة، كجاتوهن عُثمانِيَّة 1924. تق اد يڠ ڬنتي. اورڠ اسلام هيدوڤ برسليراق د زمان ڤنجاجاهن، نڬري اومة اسلام دڤچه دان دڤرينته، اورڠ اسلام دلاڬ-لاڬاكن. تتاڤي كڤساتن دالم دعوة اسلام تروس برلاكو، اين كهيبتن اسلام. رنتاو نوسنتارا يڠ دداتڠي Portugis، Belanda، British دان جڤون، سرتا دبهاڬي دان دڤچه-ڤچهكن، جوڬ دڬاڽڠ دڠن كتنترأن، ايكونومي دان ڤوليتيق، تتاڤي چهاي اسلام تيدق بوليه دڤادمكن، سباليقڽ تتڤ بركمبڠ د زمان ڤنجاجه دان سلڤسڽ.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
چمڤورتاڠن كواس بسر تراوتما اميريكا شريكة دان سكوتوڽ دالم مڠهنچوركن نڬارا اومة اسلام تروس برجالن سمأدا دڠن ملاڬاكن اومة اسلام سهيڠڬ برلاكو ڤراڠ سودارا، ڬرقكن اسلام د ببراڤ نڬارا دنافيكن كمناڠن والاو ڤون تله برجاي دالم ڤيليهنراي. تيندقكن باچول تربارو مڽقسيكن مات واڠ ليرا توركي جاتوه دسببكن اوليه كڤوتوسن اميريكا شريكة اونتوق منيڠكت دان مڠڬنداكن تاريف كلولي دان aluminium دري تركي منجاديكن مات واڠ ليرا كهيلڠن لبيه سوكو درڤد نيلايڽ. اين سچارا لڠسوڠ مڽببكن كتيدق ستابيلن ايكونومي domestik تركي يڠ ممبري كسن كڤد رعيm. اين جوڬ مڠڬڠڬو كستابيلن ڤوليتيr تركي يڠ دليهت بڬيتو لنتڠ مننتڠ إسرائيل دان منجادي سواتو كواس بارو يڠ منجادي تومڤوان كباڽقكن نڬارا اسلام. برساماله كيت سباڬاي اومة اسلام برمروة اونتوق بڠكيت برساتو اتس نام ڤرسودارأن اسلام دالم ممبنتو ترماسوق ملالوءي دعاء اڬر ڤرانچڠن موسوه اسلام داڤت دهنتيكن سڬرا. ……….فرمان الله دالم سورة الصفات أية 8 :
يُرِيدُونَ لِيُطْفِئُوا نُورَ اللَّـهِ بِأَفْوَاهِهِمْ وَاللَّـهُ مُتِمُّ نُورِهِ وَلَوْ كَرِهَ الْكَافِرُونَ ﴿٨﴾
مقصودڽ : مريك سنتياس بروسها هندق ممادمكن چهاي الله ﴿اسلام﴾ دڠن مولوت مريك، سداڠ الله تتڤ مڽمڤورناكن چهايڽ، سكاليڤون اورڠ-اورڠ كافير تيدق سوك ﴿اكن يڠ دمكين﴾.
مسلمين دان مسلمات يڠ درحمتي الله،
سلامت مڽمبوت عيدالأضحى دان سلامت مڠرجكن عبادة قربان برمولا ڤاڬي اين هيڠڬله براخير هاري تشريق 13 ذوالحجه ننتي. بهاڬيكن داڬيڠ قربان كڤد سودارا يڠ ممرلوكن اڬر مريك توروت مراسأي نعمة الله دان بتاڤ مانيسڽ نعمة ڤرسودارأن اسلام.
قَالَ الرَّسُوْلُ : مَنْ كَانَ لَهُ سَعَةٌ وَلَمْ يُضَحِّ فَلاَ يَقْرَبَنَّ مُصَلاَّناَ – رواية ابن ماجه
مقصودڽ : سسياڤا يڠ ممڤوڽأي كممڤوان سداڠكن دي تيدق ملاكوكن عبادة قربان مك جاڠنله دي مندكتي تمڤت صلاة كامي
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِيْ سَبِيْلِكَ فِيْ كُلِّ زَمَانٍ وَمَكَانٍ , اللّهُمَّ انْصُرْ إِخْوَانِنَا المُسْلِمِيْنَ فِى فَلَسْطِين وَفِى الشام وفي مصر وفي أفْرِيْقِي وَفِى Myanmar وَفِى جَنُوْبِ بِلِيِبين وَفِى إيندونيسيا وفى تايلند وَفِى بَلَدِنَا ماليزيا اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللّهُمَّ تَقَبَّلْ مِنَّا صَلاتَنَا وَقِيَامَنَا وَأَضْحِيَتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Filed under: Khutbah Eidil Adha, خطبة جاوي |
knc_Arab snd_Arab knc_Arab bjn_Arab bjn_Arab bjn_Arab knc_Arab bjn_Arab ace_Arab bjn_Arab knc_Arab bjn_Arab knc_Arab bjn_Arab bjn_Arab knc_Arab ara_Arab knc_Arab ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab ace_Arab ace_Arab snd_Arab knc_Arab bjn_Arab bjn_Arab bjn_Arab knc_Arab bjn_Arab knc_Arab bjn_Arab knc_Arab ara_Arab knc_Arab bjn_Arab ace_Arab bjn_Arab knc_Arab ace_Arab knc_Arab bjn_Arab ace_Arab bjn_Arab knc_Arab bjn_Arab knc_Arab eng_Latn